Status ved inngangen til 1984 var at Jernverket hadde over 4000 ansatte. Det hadde en eksportandel på 75 %, driftsunderskuddet de tre siste årene hadde variert mellom 320–380 millioner kroner og samlet gjeld var på 2,2 milliarder kroner. Industridepartementet ga sin tilslutning til styrets foreslåtte effektiviseringsplan. Planen gikk blant annet ut på at Jernverket innen 1987 skulle gå med overskudd.